  Туспуктэм: vk.com (Александр Бречалов) Майя Бывальцева Ижысь 7 номеро кар эмъюртысь нейрохирурги ёзэтэ операциос лэсьтыны выль микроскоп вайизы, со «суредэз» 32 поллы матэктытыны луонлык сётоз. Со сярысь Удмуртилэн тӧроез Александр Бречалов «ВКонтакте» мерлыко вотэсысь бамаз ивортӥз. Йырвим но сюрлывим вылын операциос лэсьтыку сыӵе бадӟыматон уката кулэ. Эмъюртысь нейрохирургъёс арлы быдэ 1 сюрс 500 пала адямилы юртто. Микроскоп операциосты шонергес но ӝикытгес ортчытыны луонлык сётоз. Микроскоп 300 килограммлэсь секыт ке но, сое одӥг поерационнойысь мукетаз нуллыны луэ. Тӥрлык 12 миллион манетлэсь трос сылэ Со сяна, матысь дыре эмъюртэ сюрлы вылын операциос нуныны С-дуга аппарат но спиральной компьютер томограф басьтозы, секыт эм техника улэ висъет дасяло ни. Тодэ вайытом, 2022-тӥ аырн туала компьютер томограф Эгра ёрос эмъюртэ но вуоз. Тегъёс: эмъяськонниос тӥрлык Ижкар Удмуртия Тазалык тазалыкезутён  